**VII Starptautiskais jauno pianistu konkurss**

**„Mūsdienu klasika”**

**NOLIKUMS**

**Konkursa rīkotāji:**

* Rīgas Ķengaraga Mūzikas un mākslas skola.

**Konkursa norises laiks un vieta:**

2024.gada 5.-7. decembris

Rīgas Ķengaraga Mūzikas un mākslas skolā, Rīgā, Prūšu ielā 13B

**Pēc konkursa tiks piedāvāti profesionālās pilnveides kursi, žūrijas locekļu lekcijas un meistarklases.**

**Konkursa mērķi un uzdevumi:**

1. Iepazīstināt ar Latviju kā valsti ar dziļām klavierspēles tradīcijām.
2. Starptautiskās sadarbības aktivitāšu dibināšana un īstenošana.
3. Papildināt un padziļināt jauno pianistu zināšanas par 20.-21. gadsimta komponistu klaviermūziku.
4. Veicināt klavierspēles apmācības procesa kvalitāti.
5. Sekmēt klavierspēles audzēkņu mākslinieciskā un virtuozitātes līmeņa izaugsmi.
6. Veicināt klavierspēles audzēkņu izaugsmi karjeras izglītības jomā.

**Konkursa noteikumi:**

Konkurss notiek trīs vecuma kategorijās:

„A” grupa 8-10 gadi

„B” grupa 11-12 gadi

„C” grupa 13-15 gadi

Dalībniekiem vecuma noteikšanas robeždatums ir 2024.gada 5.decembris

**Konkursa programma:**

1. Viens 20.-21.gadsimta latviešu komponista skaņdarbs.
2. Viens vai vairāki citu Eiropas valstu 20.-21. gadsimta Eiropas komponistu skaņdarbi.
3. Programma jāatskaņo no galvas.
4. Pieteikumā iesniegtā uzstāšanās programma nevar tikt mainīta.
5. Programmā nav iekļaujami džeza skaņdarbi.

**Atskaņojamās programmas hronometrāža:**

„A” grupa līdz - 10 minūtēm

„B” grupa līdz - 12 minūtēm

„C” grupa līdz - 15 minūtēm

**Pieteikšanās kārtība:**

Pieteikumus pieņem elektroniski [kmms@riga.lv](about:blank) līdz 2024.gada 15. novembrim.

Jāiesūta:

* pieteikuma forma;
* dalībnieka foto un radošā biogrāfija;

Dzimšanas datus apliecinošs dokuments jāuzrāda konkursa dienā reģistrējoties.

**Dalības maksa:**

1. Dalības maksa 25 EUR jāsamaksā pēc rēķina saņemšanas uz sekojošiem rekvizītiem:

Rīgas valstspilsētas pašvaldība

*Adrese:* Rātslaukums 1, Rīga, LV-1050

NMR kods: 90011524360, PVN reģ. Nr.: LV90011524360

Konts: LV72RIKO0021000916200

Luminor Bank AS Latvijas filiāle RIKOLV2X

Saņēmējs: Rīgas Ķengaraga Mūzikas un mākslas skola

Prūšu iela 13B, Rīga

Mērķis – dalība konkursā “Mūsdienu klasika”– EKK 21.399

1. Rēķins par dalības maksu tiks izsūtīts pēc pieteikuma saņemšanas.
2. Dalībnieka neierašanās gadījumā dalības maksa netiek atmaksāta.

**Konkursa norise. Mēģinājumi:**

1. Konkurss notiek vienā kārtā un ir atklāts.
2. Katras grupas uzstāšanās laiks tiks precizēts pēc pieteikumu saņemšanas.
3. Mēģinājumu un uzstāšanās kārtības laiks tiks paziņots katram dalībniekam līdz 2024.gada 25. novembrim.
4. Informācija par konkursa norisi un uzstāšanās kārtību tiks ievietota mājas lapā [http://www.muzikasskola.lv](about:blank) un izsūtīta uz pieteikuma anketā norādīto e-pastu.
5. Konkursa dalībnieku reģistrēšanās konkursa dienā no plkst.8.00.
6. Dalības maksu apliecinošs dokuments jāuzrāda reģistrējoties.
7. Uzstāšanās kārtība notiek dalībnieku uzvārdu alfabēta secībā, katras grupas ietvaros.

**Konkursa vērtēšana un apbalvošana:**

1. Konkursu vērtē starptautiskā žūrija.
2. Konkursa dalībniekus vērtē 25 punktu sistēmā.
3. Žūrijas lēmums ir galīgs un nav apstrīdams.
4. Konkursa uzvarētāji saņem laureātu diplomus, atzinības rakstus un dāvanas.
5. Visi konkursa dalībnieki saņem pateicības rakstus.
6. Visi pedagogi saņem pateicības rakstus un suvenīrus.

**Ceļš un uzturēšanās:**

1. Ārvalstu dalībnieki patstāvīgi noformē ceļošanai nepieciešamos dokumentus un vīzas, kā arī apmaksā ceļa, uzturēšanās un ēdināšanas izdevumus.
2. Konkursa organizētāji palīdz izmitināšanas jautājumos.

**Sīkāka informācija pa tālruni:**

Par konkursa norisi 29559456 Ivita Reinsone

Par norēķiniem 67474200 Kristīne Šmite